Oficialusis leidinys L 325 , 01/12/1980 p. 0016 - 0016

specialusis leidimas suomių kalba: skyrius 3 tomas 12 p. 0212

specialusis leidimas graikų k.: skyrius 03 tomas 31 p. 0241

specialusis leidimas švedų kalba: skyrius 3 tomas 12 p. 0212

specialusis leidimas ispanų kalba: skyrius 03 tomas 19 p. 0240

specialusis leidimas portugalų kalba skyrius 03 tomas 19 p. 0240



Tarybos direktyva 1980 m. lapkričio 11 d. iš dalies keičianti Direktyvą 80/215/EEB dėl kiaulių vezikulinės ligos ir klasikinio kiaulių maro (80/1100/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 43 ir 100 straipsnius, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi Direktyva 80/215/EEB [4] dėl gyvūnų sveikatos problemų, turinčių įtakos Bendrijos vidaus prekybai mėsos produktais; kadangi kiaulių vezikulinė liga Bendrijoje kelia pavojų Bendrijos kiaulių bandoms; kadangi atitinkamai reikėtų imtis priemonių, užtikrinančių, kad prekiaujant tam tikrais kiaulienos produktais ši liga neišplistų; kadangi klasikinis kiaulių maras, nuolat pasireiškiantis tam tikrose Bendrijos dalyse, kelia pavojų tų valstybių narių, kurios nėra apimtos šios ligos, kiaulių bandoms; kadangi tol, kol klasikinis kiaulių maras tose dalyse, kuriose juo dar sergama, bus likviduotas, toms valstybėms narėms turėtų būti leidžiama taikyti papildomas priemones, padedančias išvengti užkrėtimo prekiaujant, PRIĖMĖ ŠIĄ DIREKTYVĄ: 1 straipsnis Nuo 1980 m. lapkričio 1 d. Direktyva 80/215/EEB iš dalies keičiama taip: a) 4 straipsnio 1 dalies b punkto ii papunktyje prieš žodį "natūraliai" įrašoma ši frazė: "jei, be to, tai nėra kiaulių vezikulinė liga,"; b) 7 straipsnio 1 dalies a punkte tarp žodžių "klasikinio kiaulių maro" ir "arba Tešeno ligos" įrašomi žodžiai "kiaulių vezikulinės ligos"; c) 10 straipsnis pakeičiamas taip: "10 straipsnis Kiaulių maro atžvilgiu, valstybės narės, kurios turi Direktyvoje 80/218/EEB nustatytą leidimą ir kurios oficialiai nėra apimtos klasikinio kiaulių maro, negali prieštarauti, kad į jų teritoriją būtų įvežami mėsos gaminiai, kurie, nors ir neapdoroti vienu iš 4 straipsnio 1 dalyje nurodytų būdų, yra visiškai arba iš dalies pagaminti iš Direktyvos 72/461/EEB 13a straipsnyje nustatytus reikalavimus atitinkančios šviežios kiaulienos arba šviežios kiaulienos, gautos iš kiaulių, paskiepytų nuo kiaulių maro daugiau nei prieš tris mėnesius iki skerdimo." 2 straipsnis Valstybės narės priima įstatymus ir kitus teisės aktais, kurie, įsigalioję ne vėliau kaip 1981 m. liepos 1 d., įgyvendina šią direktyvą ir apie tai praneša Komisijai. Iki tos dienos, kai valstybės narės galės įgyvendinti šios direktyvos nuostatas, bet ne ilgiau kaip iki 1981 m. liepos 1 d., Danijai, Airijai ir Jungtinei Karalystei leidžiama toliau taikyti savo nacionalines taisykles, susijusias su apsauga nuo kiaulių maro į jų teritoriją įvežant kiaulienos produktus, laikantis bendrųjų Sutarties nuostatų. 3 straipsnis Ši direktyva skirta valstybėms narėms. Priimta Briuselyje, 1980 m. lapkričio 11 d. Tarybos vardu Pirmininkas C. Ney [1] OL C 130, 1980 5 31, p. 9. [2] OL C 175, 1980 7 14, p. 79. [3] OL C 300, 1980 11 18, p. 20. [4] OL L 47, 1980 2 21, p. 4. --------------------------------------------------